62019TO0562(01)_INF
Vispārējās tiesas (astotā palāta) 2023. gada 25. aprīļa rīkojums –
Klein/Komisija
(lieta T‑562/19 RENV)
Prasība sakarā ar bezdarbību – Medicīnas ierīces – Direktīvas 93/42/EK 8. panta 1. un 2. punkts – Noteikuma par drošību procedūra – Dalībvalsts paziņojums par lēmumu aizliegt kādas medicīnas ierīces laišanu tirgū – Komisijas lēmuma neesamība – Direktīvas 93/42 atcelšana – Regulas (ES) Nr. 2017/745 94.– 97. pants – Tirgus uzraudzības pasākumi – Acīmredzami pamatota prasība
Prasība sakarā ar bezdarbību – Komisijai noteikts pienākums rīkoties – Noteikuma par drošību procedūra – Komisijas bezdarbība pēc tam, kad dalībvalsts paziņojusi lēmumu par medicīnas ierīces laišanas tirgū aizliegumu – Pienākums konsultēties ar attiecīgajām pusēm par šī aizlieguma pamatojumu – Bezdarbība
(LESD 265. pants; Padomes Direktīvas 93/42 8. panta 1. un 2. punkts)
(skat. 18. – 20., 23. punktu un rezolutīvās daļas 1. punktu)
Rezolutīvā daļa
1)
Eiropas Komisija nav izpildījusi pienākumus, kas tai paredzēti Padomes Direktīvas 93/42/EEK (1993. gada 14. jūnijs) par medicīnas ierīcēm 8. panta 2. punktā, jo nav rīkojusies noteikuma par drošību procedūrā, ko attiecībā uz ierīci Inhaler Broncho Air®1998. gada 7. janvārī ierosinājusi Vācijas Federatīvā Republika, un nav pieņēmusi lēmumu saskaņa ar Direktīvu 93/42, kas aizstāta ar Eiropas Parlamenta un Padomes Regulu (ES) 2017/745 (2017. gada 5. aprīlis), kas attiecas uz medicīniskām ierīcēm, ar ko groza Direktīvu 2001/83/EK, Regulu (EK) Nr. 178/2002 un Regulu (EK) Nr. 1223/2009 un atceļ Padomes Direktīvas 90/385/EK un 93/42/EEK.
2)
Komisija atlīdzina tiesāšanās izdevumus apelācijas tiesvedībā Tiesā lietā C‑430/20 P, kā arī tos, kas saistīti ar sākotnējo tiesvedību lietā T‑562/19, un saistībā ar lietas nodošanu atpakaļ izskatīšanai Vispārējā tiesā lietā T‑562/19 RENV.